Divina providente clementia hominibus concessum est, ut ex reditibus quas jure hereditario possident, si eas juste dispertiant, æterna premia promereri valeant. Quapropter ego Dodo dono Domino Deo et sanctis apostolis ejus Petro et Paulo et ad locum Cluniacum aliquid ex rebus meis que sunt site in pago Matisconensi, in villa Carsiniaco, in agro Ciciacense et in villa Bersiaca similiter. Quidquid in jam dictis villis visus sum habere, tam in campis quam vineis, seu silvis, ex omnibus, quesitum et ad inquirendum, supranominatis sanctis dono pro remedio anime meæ seu parentum meorum et in locum sepulture tam meæ quam filii mei Dodonis. In tali autem tenore hanc facio donationem, ut quamdiu vixero usum et fructum habeam; et post meum discessum, ex hac hereditate medietas, et post filii mei Dodonis obitum, alia medietas, ad jam dictos sanctos perveniat. Porro in vestitura silvam in Carsiniaco sitam jam dicto loco concedo, ut ab hodierno die faciant ipsi [monachi] inhibi quicquid placuerit. Si quis autem hanc donationem calumpniare voluerit, non valeat vindicare quod repetit, sed, coactus judiciaria potestate, auri libras III persolvat; et post hæc ista donatio firma et stabilis permaneat. S. Dodonis et filii ejus Dodonis, qui hanc donationem fecerunt et firmare rogaverunt. S. Disie matris. S. Raynaldi clerici. S. Fulcherii. S. Aymonis presbiteri. S. Witberti presbiteri. S. Duranni et filii ejus Walterii. Actum publice Petronna, regnante Rodberto rege. Ego Vausbertus levita et monachus hanc cartam, ad vicem cancellarii, scripsi rogatus.